REPUBLIKA HRVATSKA

ISTARSKA ŽUPANIJA

OPĆINA LIŽNJAN-LISIGNANO

Načelnik

Temeljem članka 19. Zakona o lokalnoj i područnoj (regionalnoj) samoupravi ("Narodne Novine" broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17,98/19, 144/20), Društvenog programa Općine Ližnjan-Lisignano za 2021. godinu ("Službene novine Općine Ližnjan-Lisignano" br. 9/20,5/21,12/21), Općinski Načelnik Općine Ližnjan-Lisignano podnosi Općinskom Vijeću Općine Ližnjan-Lisignano sljedeće

**IZVJEŠĆE**

**O**

**IZVRŠENJU DRUŠTVENOG PROGRAMA OPĆINE LIŽNJAN-LISIGNANO**

**ZA 2021. GODINU**

I.

Općina Ližnjan-Lisignano u okviru svog samoupravnog djelokruga temeljem Zakona o lokalnoj i područnoj (regionalnoj) samoupravi ("Narodne Novine" broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), posebnih Zakona iz pojedinih djelatnosti u svrhu zadovoljavanja javnih potreba, te općih akata, prema proračunskim mogućnostima svake godine donosi Društveni program koji obuhvaća pojedine srodne djelatnosti kako slijedi:

1. Program javnih potreba u predškolskom odgoju
2. Program javnih potreba u školstvu
3. Program javnih potreba u kulturi
4. Program javnih potreba u sportu
5. Programe neprofitnih organizacija, zajednica i ustanova

II.

**1. PROGRAM JAVNIH POTREBA U PREDŠKOLSKOM ODGOJU**

Predškolski odgoj je djelatnost od osobitog značaja i društvenog interesa koja je uređena Zakonom o predškolskom odgoju i obrazovanju ("Narodne Novine" broj 10/97, 107/07, 94/13, 98/19), te obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima, sukladno Zakonu.

Program javnih potreba u predškolskom odgoju provodio se putem:

* 1. **Predškolska ustanova Dječji vrtići Bubamara Ližnjan-Scuole dell infanzia Coccinella Lisignano**, čiji je osnivač Općina Ližnjan-Lisignano - kroz cjelodnevni te poludnevni program a za čije provođenje su se općinskim Proračunom za 2021. godinu planirala sredstva kako slijedi:

1.1.1. Općinskim Proračunom za 2021. godinu osiguravalo se pokriće programskih izdataka u visini od 1.579.151 kuna, od čega je ostvareno 1.528.178 kuna, odnosno indeks ostvarenja je 96,77 %.

Navedena sredstva utrošila su se za sljedeće izdatke:

1. Izdaci za plaće i ostale rashode za djelatnike planirani su u visini od 1.327.899 kuna, od čega je ostvareno 1.294.447 kuna, što daje indeks ostvarenja od 97,5 %. Na troškove bruto plaća od planiranih 1.092.617 kuna, ostvareno je 1.042.014 kuna, što daje indeks ostvarenja od 95,4 % ; doprinosi na plaće iznosili su planirano 60.000 kn uz ostvarenje od 57.859 kn (96,4%); dok je 55.000 kuna planirano za ostale rashode za zaposlene, od čega je ostvareno 80.500 kuna, što daje indeks ostvarenja od 146,4 %.

Zbog otvaranja novog dječjeg vrtića u Ližnjanu zaposleno je četiri nova odgajatelja.

1. Izdaci za materijalne rashode planirani su u visini od 234.739 kuna, a ostvareni su u visini od 229.843 kuna, što predstavlja indeks ostvarenja od 97,9 %.
2. Nabava dugotrajne imovine planirana je u visini od 16.483 kune, ostvareno je 3.889 kn (23,6%)

1.1.2. Dječji vrtići Bubamara – financiranje iz vlastitih prihoda i pomoći - planirani su rashodi u visini od 387.218 kuna a realizirano je 383.385 kuna što daje indeks ostvarenja od 99%.

U okviru predškolske ustanove provodili su se redoviti poludnevni (6-satni) i redoviti cjelodnevni (10-satni) program predškolskog odgoja u više odgojno-obrazovnih skupina jasličkog i vrtičkog uzrasta, te je programe u Šišanu i Ližnjanu pohađalo ukupno 84 djece.

Izdaci su detaljno su razrađeni u posebnom dijelu četvrte razine plana proračunske realizacije Glava 00104 – Program 0200 Predškolski odgoj - Proračunski korisnik DV Bubamara.

**1.2. Ostale predškolske ustanove – izvan područja Općine Ližnjan-Lisignano**

Zbog ranijeg nepostojanja uvjeta smještaja predškolske djece jasličkog uzrasta u ustanovu u vlasništvu općine, te po popunjavanju svih kapaciteta predškolske ustanove u vlasništvu općine i dalje preostaje velik broj djece jasličkog uzrasta predškolske djece i predškolskog uzrasta kojima je potrebno osigurati smještaj i pohađanje predškolskog odgoja. Stoga se jaslička i predškolska smještaju u ostale predškolske ustanove izvan područja Općine Ližnjan-Lisignano (tzv. vanjske ustanove, odnosno predškolske ustanove drugih osnivača) i sufinanciraju se sukladno posebnoj Odluci, dok pojedini korisnici ostvaruju pravo i na potpuno financiranje temeljem socijalnog statusa. Za te su potrebe izdvojena i planirana značajna sredstva u proačunu za 2021.g., planiran je iznos od **1.470.000** kuna sukladno broju izdanih suglasnosti o sufinanciranju za boravak djece u navedenim predškolskim ustanovama, odnosno izdanim pojedinačnim Rješenjima kojima se odobrava potpuno financiranje smještaja djece u predškolskim ustanovama temeljem socijalnog statusa korisnika – roditelja ( Korisnici zajamčene minimalne naknade) .

U konačnici je u 2021 godini je za te potrebe realiziran iznos od 1.424.276 kuna, što predstavlja indeks ostvarenja od 96,7 %. Tijekom godine izdato je 140 rješenja o pravu na sufinanciranje smještaja.

III.

**2. PROGRAM JAVNIH POTREBA U ŠKOLSTVU**

**2.1.** **Osnovnoškolske ustanove**

Zakonom o odgoju i obrazovanju u osnovnoj i srednjoj školi (N.N. br. 87/08, 86/09, 92/10, 105/10, 90/11, 5/12, 16/12, 86/12, 126/12-pročišćeni tekst, 94/13, 152/14, 7/17, 68/18, 98/19, 64/20) uređena je djelatnost osnovnog i srednjeg odgoja i obrazovanja u javnim ustanovama. Ona obuhvaća opće obrazovanje, druge oblike obrazovanja djece i mladih, različite vrste i oblike obrazovanja, osposobljavanja i usavršavanja kao i djelatnost obrazovanja odraslih osoba. Državnim pedagoškim standardom osnovnoškolskog sustava odgoja i obrazovanja u Republici Hrvatskoj ("Narodne Novine" broj 63/08, 90/10) utvrđeni su minimalni infrastrukturni, financijski i kadrovski uvjeti za ostvarivanje i razvoj djelatnosti i podjednaki uvjeti za ujednačeni razvoj osnovnog školstva na čitavom području Republike Hrvatske. Sredstva za financiranje javnih potreba u djelatnosti osnovnog i srednjeg obrazovanja osiguravaju se između ostalog državnim proračunom i proračunima jedinica lokalne i područne (regionalne) samouprave. Također je ostavljena mogućnost jedinicama lokalne i područne (regionalne) samouprave da utvrde šire javne potrebe u školstvu za čiju provedbu osiguravaju sredstva u svom proračunu.

Člankom 143. Zakona o odgoju i obrazovanju u osnovnoj i srednjoj školi utvrđene su financijske obveze jedinica lokalne i područne (regionalne) samouprave i isti glasi:

U proračunu jedinice lokalne i područne (regionalne) samouprave osiguravaju se sredstva za financiranje škola čiji je osnivač Republika Hrvatska ili jedinica lokalne i područne (regionalne) samouprave, i to za:

1. prijevoz učenika osnovnih škola,

2. smještaj i prehranu učenika u učeničkim domovima,

3. naknade za prijevoz na posao i s posla radnicima srednjoškolskih ustanova,

4. ostala materijalna prava ugovorena kolektivnim ugovorom osim materijalnih prava navedenih u članku 142. stavku 1. točki 2. istog Zakona,

5. materijalne i financijske rashode škola koji obuhvaćaju i rashode za materijal, dijelove i usluge tekućeg i investicijskog održavanja,

6. rashode za izgradnju, dogradnju i rekonstrukciju školskog prostora te opremanje školskih ustanova prema standardima i normativima koje propisuje ministar, a u skladu s državnim pedagoškim standardima.

(2) U proračunu jedinice lokalne i područne (regionalne) samouprave mogu se osigurati i sredstva za sufinanciranje:

1. programa rada s darovitim učenicima,

2. obrazovanja učenika na jeziku i pismu nacionalnih manjina,

3. opremanja škola kabinetskom, didaktičkom i informatičkom opremom,

4. opremanje škola računalnim programima,

5. opremanja školskih knjižnica obveznom lektirom,

6. programa od zajedničkog interesa za djelatnost školstva (sustav informiranja, stručno-pedagoški časopisi, stručne knjige, programi ustanova i stručnih udruga, obljetnice i manifestacije, programi izvannastavnih aktivnosti) i

7. škola kojima je osnivač druga fizička ili druga pravna osoba u skladu s kriterijima koje donosi lokalna i područna (regionalna) samouprava.

(3) Jedinica lokalne i područne (regionalne) samouprave može utvrditi i šire javne potrebe u školstvu za koja sredstva osigurava svojim proračunom, i to za:

1. plaće i naknade plaća s doprinosima na plaće radnicima koji rade u produženom ili cjelodnevnom boravku osnovne škole,

2. plaće i naknade plaća s doprinosima na plaće radnicima koji rade u programima koji se provode u nenastavne dane,

3. ostale rashode za radnike koji rade u produženom ili cjelodnevnom boravku osnovne škole koji su ugovoreni kolektivnim ugovorima,

4. ostale rashode za radnike koji rade u programima koji se provode u nenastavne dane koji su ugovoreni kolektivnim ugovorima,

5. naknade prijevoza na posao i s posla radnicima koji rade u programima koji se provode u nenastavne dane,

6. troškove stručnih timova koji školi pružaju pomoć za rad s učenicima s teškoćama,

7. troškove premija osiguranja škola od odgovornosti prema trećim osobama.

(4) Vlada Republike Hrvatske svake godine, istodobno kada utvrđuje prijedlog državnog proračuna, utvrđuje kriterije i mjerila za osiguravanje minimalnog financijskog standarda radi ostvarivanja javnih potreba iz stavka 1. ovog članka.

Općina Ližnjan-Lisignano je za 2021. godinu u svom proračunu osigurala sredstva za financiranje javnih potreba u školstvu u iznosu od 784.000 kuna, od čega je 779.000 predviđeno za za sufinanciranje materijalnih troškova produženog boravka u osnovno školskim ustanovama, a 5.000 kuna za realizaciju projekta Eko škole pri OŠ "dr. Mate Demarina" u Medulinu. Ukupno predviđena sredstva su namijenjena za sufinanciranje plaća i materijalnih troškova produženog boravka učenika osnovnih škola u OŠ "dr. Mate Demarina" Medulin, OŠ "Šijana" i OŠ "Giuseppina Martinuzzi" u Puli te za realizaciju projekta Eko škole pri OŠ "dr. Mate Demarina" u Medulinu.

Realizirani rashodi u 2021.g. za navedene potrebe su u konačnici iznosili 764.747 kuna, što predstavlja indeksno ostvarenje u visini od 97,6 %.

Sredstva su bila namijenjena za pokriće materijalnih troškova poslovanja, tekuće donacije OŠ dr. Mate Demarin, sufinanciranje plaća i materijalnih troškova produženog boravka za potrebe zbrinjavanja djece mlađe školske dobi i to u u OŠ "dr. Mate Demarina" Medulin, OŠ "Šijana" i OŠ "Giuseppina Martinuzzi" u Puli te ostalim osnovnoškolskim ustanovama u kojima djeca sa područja Općine Ližnjan-Lisignano pohađaju nastavu.

Planirani rashodi za program Eko Škole za koju se izdvaja 5.000 kuna godišnje nisu realizirani.

Dodatno su se kroz socijalni program Općine Ližnjan-Lisignano za 2021. godinu osigurala sredstva za:

* prijevoz učenika sukladno članku 143. Zakona o odgoju i obrazovanju u osnovnoj i srednjoj školi,
* sufinanciranje školskih marendi i programa produženog boravka učenika osnovnih škola,
* sufinanciranje osnovnoškolskih udžbenika i ostale školske opreme temeljem odredbi posebne Odluke,
* studentske stipendije temeljem odredbi posebnog Pravilnika.

Izdaci programskih aktivnosti detaljno su razrađeni u posebnom dijelu četvrte razine plana proračunske realizacije- Glava 4 – Program 0250 - Osnovnoškolsko obrazovanje - Aktivnost A250100 - Javne potrebe u školstvu, a sukladno svojoj pravnoj prirodi mjere su izražene kroz socijalni program.

IV.

**3. PROGRAM JAVNIH POTREBA U KULTURI**

Sukladno odredbama Zakona o financiranju javnih potreba u kulturi, a poglavito članka 9a. Zakona (N.N. br. 47/90, 27/93, 38/09), javne potrebe u kulturi za koje se sredstva osiguravaju iz proračuna JL(R)S jesu kulturne djelatnosti i poslovi, akcije i manifestacije u kulturi od interesa za JL(R)S koje oni programom utvrde kao javne potrebe, kao i one koje su utvrđene posebnim zakonom, a osobito:

- djelatnost i poslovi ustanova kulture, udruženja i drugih organizacija u kulturi,

- pomaganje i poticanje umjetničkog i kulturnog stvaralaštva,

- akcije i manifestacije u kulturi što pridonose razvitku i promicanju kulturnog života,

- investicijsko održavanje, adaptacije i prijeko potrebni zahvati na objektima kulture.

Program javnih potreba u kulturi za 2021.g. temeljio se na poticanju tradicionalnih kulturnih manifestacija i programa koji su dio kulturnih sadržaja općine, poticanju djelovanja lokalnih kulturno-umjetničkih društava i stvaranje povoljnijih uvjeta za njihov rad, poticanje glazbene kulture i koncerata.

Za navedeni program proračunom za 2021. godinu planirana su sredstva u visini od 301.260 kuna, od čega je u konačnici realizirano 218.760 kuna, što predstavlja indeks ostvarenja od 72,6 %.

Predviđena sredstva po pojedinim stavkama javnih potreba u kulturi su bila planirana kako slijedi:

3.1. Sufinanciranje i organiziranje kulturno-umjetničkih manifestacija i sl. 84.260,00 kn

3.2. Javne potrebe u kulturi – sufinanciranje programa udruga 216.000,00 kn

3.3. Projekt povrata crkvenog zvona u Ližnjan 1.000,00 kn

---------------------------------------------------------------------------------------------------------------------

UKUPNO **Javne potrebe u kulturi**  **301.260,00 kn**

Sredstva iz točke 3.1. su se isplaćivala temeljem zaključenih ugovora, prethodno dostavljenih zamolbi ili/i temeljem dostavljenih računa korisnika programa, odnosno sudionika manifestacije i sl.

Općina Ližnjan-Lisignano je u 2021. godini imala namjeru temeljem zakonskih propisa u suradnji s Turističkom zajednicom i tradicionalnim organizatorima sufinancirati kulturne manifestacije i koncerte koji predstavljaju tradicionalne i uvriježene općinske manifestacije-programe. Sa Turističkom zajednicom je sklopljen ugovor te su joj isplaćena sredstva za te namjene u iznosu od 80.000 kuna. Nakon isteka proračunske 2021.godine, a u ugovorenom roku, Turistička zajednica Općine Ližnjan – Lisignano koja je predmetnim ugovorom bila određena kao nositelj provedbe organizacije za tri manifestacije (Svetica u naselju Ližnjanu, Svetica u naselju Valturi i Pučka fešta u Ližnjanu) izvijestila je da navedene manifestacije u konačnici nisu realizirane radi okolnosti uzrokovanih pandemijom COVID-19 te je izvršila povrat primljenih sredstava u iznosu od 80.000 kuna. Sredstva su vraćena u ožujku 2022.g.

Ad 3.2. Programi sufinancirani putem javnog natječaja za sufinanciranje udruga i organizacija civilnog društva planirani su u iznosu od 216.000 kuna , realizirano je 131.500 kuna (60,1%)

Sredstva iz točke 3.2. namijenjena su projektima, programima, manifestacijama i aktivnostima udruga i drugih organizacija civilnog društva iz prioritetnog područja kulture, koja su se dodijelila korisnicima (prijaviteljima) putem javnog natječaja (poziva) za financiranje programa/projekata koje provode udruge u 2021. godini. S korisnicima čiji su prijavljeni projekti/programi izabrani za financiranje na javnom natječaju, zaključio se ugovor o financiranju, te su im odobrena financijska sredstva za provedbu projekta/programa isplaćivana sukladno ugovorenom modelu isplate.

Donesena je odluka o financiranju projekta/programa kako slijedi:

|  |  |  |  |
| --- | --- | --- | --- |
|  |  | Ugovoreni iznos | izvršenje |
| TURISTIČKA ZAJEDNICA OPĆINE LIŽNJAN | Turistički kulturni događaji i komunikacija Ližnjan 2021 | 125.000,00 | 69.500,00 |
| ZVONA I NARI | Knjižnica i književno svratište | 20.000,00 | 20.000,00 |
| KULTURNO UMJETNIČKO DRUŠTVO KUJE | Program rada mješovitog pjevačkog zbora, malih svirača na tradicionalnim instrumentima (roženice i mih) i nastanak rada dječjeg zbora | 35.437,00 | 10.000,00 |
| PLESNI STUDIO ROSSO LATINO | Besplatni latino plesovi za sve dobne skupine | 10.000,00 | 10.000,00 |
| CRKVENI ZBOR ŽUPE SV.MARTINA | „Promicanje, razvoj i unapređenje glazbene zborske djelatnosti | 22.000,00 | 22.000,00 |

Sredstva iz točke 3.3. predstavljaju simbolična sredstva kojim se naznačuje početak postupka povrata crkvenog zvona koje se nalazi u Metropoliten muzeju u New Yorku. Na projektu povrata zvona uključena su i mjerodavna tijela Istarske Županije i Republike Hrvatske, materijalni troškovi u konačnici nisu ostvareni.

Izdaci su su razrađeni u posebnom dijelu četvrte razine plana proračunske realizacije - Glava 4 – Program 0300 - Aktivnost A300006 - Javne potrebe u kulturi.

V.

**4. PROGRAM JAVNIH POTREBA U SPORTU**

Sukladno Zakonu o sportu (N.N. br. 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20 ), sredstva kojima jedinice lokalne i područne (regionalne) samouprave pomažu obavljanje sportskih djelatnosti između ostalih čine prihode i osnovu financiranja sporta. U članku 76. navedenog zakona detaljno su nabrojani programi, aktivnosti i djelatnosti od značaja za lokalne jedinice, a vezano za javne potrebe u sportu. Te aktivnosti se, između ostalog, odnose na poticanje i promicanje sporta, provođenje sportskih aktivnosti djece, mladeži i studenata, djelovanje sportskih udruga, zajednica i saveza, sportska priprema, domaća i međunarodna natjecanja, opća i posebna zdravstvena zaštita sportaša, sportsko-rekreacijske aktivnosti građana, sportske aktivnosti osoba s teškoćama u razvoju i osoba s invaliditetom itd.

Ukupna sredstva za Program javnih potreba u sportu za 2021. godinu iznosila su **545.500,00 kn** od čega je 10.000kn bilo namijenjeno je za administrativni rad Sportske Zajednice Općine Ližnjan- Lisignano. Sredstva u iznosu od 535.500,00 kn su bila namijenjena financiranju programa i projekata udruga i drugih organizacija civilnog društva u prioritetnom području sport te su se navedena sredstva transferirala sportskoj zajednici, kako bi sukladno zakonskim propisima, temeljem raspisanog i provedenog javnog natječaja, ista bila dodijeljena krajnjim korisnicima (prijaviteljima na javni natječaj), na temelju zaključenih ugovora o financiranju i ugovorenom modelu plaćanja.

Financirani su programi udruga i drugih organizacija koje aktivno okupljaju najveći broj žitelja općine različite životne dobi te utječu na razvoj i popularizaciju amaterskog sporta na području Općine Ližnjan-Lisignano.

Broj sportaša svih uzrasta obuhvaćen kroz financiranje Sportske zajednice Općine Ližnjan – Lisignano za 2021.godinu, prema sportovima kretao se kako slijedi:

|  |  |  |  |  |
| --- | --- | --- | --- | --- |
|  | Mlade kategorije | Seniori | Veterani | Ukupno po sportu |
| Nogomet | 116 | 80 | 54 | 250 |
| Boćanje | 5 | 14 | 7 | 26 |
| Tenis | 17 | 14 | 3 | 34 |
| Podvodni ribolov | 2 | 16 | 0 | 18 |
| Padobranstvo | 0 | 14 | 0 | 14 |
| Rekreacija | 10 | 40 | 0 | 50 |
| UKUPNO | 150 | 178 | 64 | 392 |

U konačnici je tijekom 2021.godine isplaćen iznos od 535.000 kuna Sportskoj zajednici Općine Ližnjan-Lisignano, a prema podnesenim zahtjevima za isplatu.

Nakon isteka proračunske 2021.godine, SZOLL je dostavila završno izvješće o izvršenju ugovorenih programa te je u 2022.g, 13.travnja, izvršila povrat neutrošenih sredstava u iznosu od 12.000,00 kuna

Izdaci su detaljno su razrađeni u posebnom dijelu četvrte razine plana proračunske realizacije - Glava 4 - Program 0300 Kultura, tehnička kultura i sport - Aktivnost A300007 - Javne potrebe u sportu - Organizacija sportskih i rekreacijskih aktivnosti.

VI.

**5. PROGRAM OSTALIH NEPROFITNIH ORGANIZACIJA, ZAJEDNICA I USTANOVA (RAZVOJ CIVILNOG DRUŠTVA)**

Zakonom o lokalnoj i područnoj (regionalnoj) samoupravi utvrđena je obveza jedinica JLP(R)S za zadovoljavanjem potreba građana od lokalnog značaja u pojedinim djelatnostima.

Programom javnih potreba neprofitnih organizacija, zajednica i ustanova u prioritetnom području razvoj civilnog društva za 2021. godinu, u proračunu su se predvidjela sredstva u iznosu od 127.400 kn..

Od ukupno predviđenih sredstava, iznos od 10.000 kuna namijenjen je Zakladi za poticanje partnerstva i razvoja civilnog društva i realizaciju natječaja za male projekte "Mali projekti za bolje sutra", a temeljem Sporazuma o partnerstvu Klasa: 023-01/11-01/362 Urbroj: 15-11-1 od dana 12.12.2011. godine. Stavka je izvršena u potpunosti.

Isplaćeni iznos od 60.000 kuna predviđen je za rad Zajednice Talijana Šišan - Comunita' degli Italiani di Sissano, s kojom je zaključen ugovor o izravnoj dodjeli sredstava, sukladno temeljnim aktima Općine Ližnjan-Lisignano, odnosno sukladno Statutu Općine Ližnjan-Lisignano ("Službene novine Općine Ližnjan-Lisignano" broj 05/09, 01/13, 2A/17, 5/19, 6/19) i Pravilniku o financiranju javnih potreba Općine Ližnjan-Lisignano ("Službene novine Općine Ližnjan-Lisignano" broj 2A/2017. - drugi dio).

Isplaćen je planirani iznos od 5.000 kuna temeljem Sporazuma o suradnji koji je zaključen između dvojezičnih gradova i općina na području Istarske Županije - namijenjen je promicanju dvojezičnosti i očuvanju talijanskog jezika na području Istarske Županije.

Iznos od 30.000 kuna bio je namijenjen za rad župnih ureda na području Općine Ližnjan-Lisignano, sukladno posebnom propisu, odnosno Zakonu o pravnom položaju vjerskih zajednica ("Narodne Novine" broj 83/02,73/13). Stavka u 2021. godini nije realizirana.

Financijska sredstva u iznosu od 22.400 kuna bila su predviđena za financiranje programa/projekata/aktivnosti udruga i drugih organizacija civilnog društva iz prioritetnog područja razvoj civilnog društva, temeljem raspisanog javnog poziva za financiranje programa/projekata koje provode udruge u 2021. godini.

Donesena je odluka o financiranju projekta/programa kako slijedi

|  |  |  |  |
| --- | --- | --- | --- |
|  |  | Ugovoreni iznos | ostvarenje |
| KLUB STUDENATA ISTARSKI KLUB RIJEKA | Godišnji program rada kluba studenata "Istarski klub Rijeka" | 5.000,00 | 5.000,00 |
| SINDIKAT UMIROVLJENIKA ISTRE | Plan rada ogranka za 2021. godinu sa financijskim planom | 8.000,00 | 8.000,00 |

Posebno je potrebno napomenuti da je 2021. godina i dalje u okolnostima izbijanja pandemije covida 19.. Pandemija je kao nepredviđena okolnost u potpunosti utjecala kako na gospodarske prilike tako i na fiskalno poslovanje općine, te ukupnost društvenog života. Kako su pojedine posljedice ostavile svoj trag i na program financiranja materijalnih potreba u predškolskom i osnovnom školstvu, prvenstveno plaća učitelja, u PO osnovno školskih ustanova koje djeluju na području općine kroz područna odjeljenja (okolnosti bolovanja, zamjene zbog porodiljskog odsustva, organizacije produženih boravaka 1-3. 2-4 razred i dr.) utjecalo je i na visinu potrebnih sredstava za provođenje programa. Isto tako Programi u domeni Kulture, Sporta, zbog zdravstvenih razloga, uputa Stožera nisu se mogli održati u obujmu koji je predviđen te su se isti tijekom godine prilagođavali stanju stvari.

KLASA: 550-06/22-01/01

URBROJ: 2163-24-01-22-1

Ližnjan-Lisignano, 2022.

Načelnik

Općine Ližnjan- Lisignano

Marko Ravnić